
2013 m. sausio 30 d. Nr. 3-3
                                                              Įžanginė dalis

           Birštono savivaldybės Kontrolės ir audito tarnybos kontrolierė Zita Pranckevičienė, vadovaudamasi Vietos savivaldos įstatymu ir vykdydama tarnybos 2012 metų veiklos planą, atliko Biudžetinės įstaigos Birštono miesto tvarkymo tarnybos (toliau Įstaiga) 2012 metų finansinės-ūkinės veiklos auditą. Auditas apėmė Įstaigos veiklos laikotarpį nuo 2012-01-01 iki 2012-12-31.
            Audito tikslas patikrinti ir teisėtumo požiuriu įvertinti savivaldybės biudžeto asignavimų planavimą ir panaudojimą, Įstaigos 2012 metų biudžeto išlaidų sąmatų vykdymo ir kitų ataskaitų duomenis ir pareikšti nepriklausomą nuomonę ar Įstaigos biuidžeto išlaidų sąmatų vykdymo duomenys visais reikšmingais atžvilgiais atitinka pripažintus apskaitos principus ir  Įstaigos įstatus bei apskaitos politiką ir, kad biudžeto vykdymo ataskaitos tikrai ir teisingai atspindi Įstaigos turtą ir įsipareigojimus bei finansinę būklę ir rezultatus; įvertinti, ar Įstaigos biudžeto vykdymo  ataskaitos parengtos pagal Lietuvos respublikoje galiojančius teisės aktus, reglamentuojančius buhalterinę apskaitą ir  ataskaitų sudarymą, taip pat pagal kitus teisės aktus.
            Už Įstaigos finansinę-ūkinę veiklą, biudžeto vykdymo ataskaitų turinį, jo sudarymą ir pateikimą laiku yra atsakinga Įstaigos vadovybė. Kontrolierės pareiga, remiantis atliktu auditu, pareikšti nepriklausomą nuomonę apie šias biudžeto vykdymo ataskaitas.

              Ryšium su finansinės-ūkinės veiklos auditu Įstaigos vadovybė patvirtino, kad reikšmingų įvykių, neatspindėtų biudžeto vykdymo ataskaitose, kurie galėtų turėti įtakos 2012 metų finansiniams rezultatams, nuo finansinių metų pabaigos iki finansinės atskaitomybės sudarymo datos neįvyko.
               Šioje audito ataskaitoje yra pateikti tik tie reikšmingi dalykai, kurie pastebėti audito metu bei aptarti audito metu Įstaigos valdymui ar priežiūrai svarbūs dalykai, o nepriklausoma nuomonė apie biudžeto vykdymo  ataskaitas pareikšta audito išvadoje.

                                                         Audito subjektas ir objektas
                Audito subjektas – BĮ Birštono miesto tvarkymo tarnyba.

                Audito objektas –Įstaigos 2012 metų finansinės-ūkinės veiklos, biudžeto vykdymo ataskaitų rinkinio vertinimas.

                Įstaigos adresas – Jaunimo g. 2, Birštonas, įmonės kodas 111103013, telefonas 65770, steigėjas Birštono savivaldybės taryba.

                  Įstaiga savo  veiklą vykdo vadovaudamasis Lietuvos Respublikos Biudžetinių įstaigų įstatymu, kitais teisės aktais ir Įstaigos nuostatais, kuriuos tvirtina Birštono savivaldybės taryba. Įstaiga yra Birštono savivaldybės biudžetinė įstaiga, atliekanti miesto tvarkymo ir priežiūros darbus. Pagrindinė Įstaigos veiklos sritis – Savivaldybės viešųjų erdvių tvarkymas ir priežiūra. Įstaigos veiklos pobūdis yra daugiafunkcinis. Be pagrindinės veiklos Įstaiga teikia mokamas paslaugas, kurių kainas nustato savivaldybės taryba, vykdo projektus finansuojamus ES lėšomis bei užsiima kita veikla, kuri neprieštarauja įstatymams, Įstaigos nuostatams ir Įstaigos veiklos tikslams.
                  Įstaigos vienasmenis valdymo organas yra direktorius, kurį konkurso būdu skiria savivaldybės taryba. Įstaigai tikrinamuoju laikotarpiu vadovavo direktorius Algirdas Kederys, vyr. finansininke dirbo Ona Packevičienė.

                                                            Audito apimtis
              Audito metu buvo vertinama Įstaigos 2012 metų biudžeto vykdymo ataskaitos. Biudžeto ataskaitų rinkinį sudarė: biudžeto sąmatų vykdymo ataskaitų 2012 m. gruodžio 31 d. aiškinamasis raštas; įmokų į biudžetą, skiriamų specialiosioms programoms finansuoti 2012 m. gruodžio 31 d. ataskaita(forma Nr.1); biudžeto išlaidų sąmatos vykdymo 2012 m. gruodžio 31 d. ataskaita (forma Nr. 2); mokėtinų ir gautinų sumų 2012 m. gruodžio 31 d. ataskaita (forma Nr.4) ir kitoa ataskaitos.
             Tikrinimas buvo atliktas vadovaujantis tarptautinio audito standartais bei kitais teisės aktais, reglamentuojančiais audito atlikimą Lietuvos Respublikoje. Audito standartai reikalauja, kad auditas būtų atliktas laikantis profesinės etikos reikalavimų ir, kad gauti pakankamą užtikrinimą, kad finansinėje atskaitomybėje nėra reikšmingų iškraipymų. Patikrinimas buvo atliekamas dokumentinės kontrolės metodu ištisiniu būdu. Audito metu buvo naudotos analitinės ir sintetinės procedūros: tikrinimas, skaičiavimas, stebėjimas, apklausa, patvirtinimas ir kitos procedūros. Tikrinimo procedūros daugiausia buvo nukreiptos į tas sritis metinėse ataskaitose, kuriose buvo pareikalauta daugiausia lėšų ir kurios yra svarbiausios Įstaigos valdymui.
              Audito metu, siekiant gauti audito tikslams reikalingų įrodymų, atlikta:
              -išsami rizikos analizė, kuri leido panaudoti rizika ir reikšmingumu pagrįstą audito metodiką, audito darbą sutelkiant didžiausios rizikos srityse;

              -tvarkos aprašų, taisyklių, įsakymų ir kitų dokumentų peržiūra ir nuoseklios kontrolės aplinkos tyrimas;

              -ūkinių operacijų ir buhalterinių sąskaitų likučių išsamios ir analitinės audito procedūros.

              Taip pat buvo vertinama, kaip Įstaiga laikėsi įstatymų ir kitų teisės aktų, sutartinių įsipareigojimų ir kt. Teisėtumo požiūriu įvertintas savivaldybės biudžeto asignavimų planavimas.

              Audito metu buvo ištirti įrodymai, patvirtinantys biudžeto vykdymo ataskaitų sumas ir jų atskleidimus. Audito metu buvo įvertinti taikyti apskaitos principai bei vadovybės atlikti reikšmingi įvertinimai, taip pat bendras finansinės atskaitomybės pateikimas pagal nustatytą tvarką.
              Auditas buvo planuojamas ir atliekamas taip, kad suteiktų galimybę išanalizuoti Įstaigos veiklą siekiant gauti audito tikslams reikalingų įrodymų. Susipažinta su Įstaigos veikla, organizacine struktūra, nustatyta svarbiausios audito sritys.
             Audito metu buvo peržiūrėta ir įvertinta Įstaigos buhalterinės apskaitos sistema. Įstaigos apskaitos sistemos ir vidaus kontrolės patikrinimas buvo atliktas apsiribojant tik tais būtiniausiais aspektais, kurie buvo reikalingi pareikšti nuomonę. Visiškas užtikrinimas neįmanomas dėl įgimtų vidaus kontrolės apribojimų, ir nesitikima, kad auditas atskleis visus buhalterinės apskaitos trūkumus ir vidaus kontrolės sistemoje galinčias pasitaikyti silpnąsias vietas. Tikrinimo metu buvo peržiūrėta metinių ataskaitų parengimo procedūros bei dokumentai, patvirtinantys informaciją ir sumas, pateiktas metinėse ataskaitose, kad galima būtų įsitikinti turto nuosavybe, buvimu ir įvertinimu. Buvo įvertinti naudojami apskaitos principai bei vadovybės padaryti įvertinimai, nustatyta, ar Įstaigos įsiskolinimai ir kiti įsipareigojimai, apie kuriuos buvo žinoma, yra tinkamai atspindėti metinėse ataskaitose, įskaitant išlaidų, bei kitų nebalansinių įsipareigojimų pateikimą.
              Peržiūrėta balanso straipsnių analitinė ir sintetinė apskaita, patikrinta pajamų ir išlaidų apskaita, ištirtos ūkinės operacijos nuo atsargų įsigijimo iki jų nurašymo bei veiklos sąnaudų apskaita. Įsitikinta, ar visi įrašai, susiję su 2012 metų Įstaigos veikla, yra apskaityti metinėse  ataskaitose. 

              Įstaiga 2012 metais vykdė 9 programas: atliekų tvarkymas-dotacija; atliekų tvarkymas-biudžetas; gatvių apšvietimas; vandens transportas; poilsio ir sporto paslaugos; darbo rinkos politikos įgyvendinimas; slidinėjimo paslaugos; paslaugos; patalpų nuoma. 

              Birštono savivaldybės tarybos 2012-01-27 d. sprendimu Nr. TS-1 Įstaigos programoms vykdyti buvo patvirtinta 3608,8 tūkst. Lt asignavimų: 3043,8 tūkst. Lt išlaidoms (iš jų 1517,0 tūkst. Lt darbo užmokesčiui) ir 565,0 tūkst. Lt turtui įsigyti. Per 2012 metus sąmatos buvo keistos Birštono savivaldybės tarybos sprendimais ir Įstaigos direktoriaus įsakymais.
              2012 metais iš savivaldybės biudžeto gauta ir panaudota 3276,997 tūkst. Lt asignavimų: 2776,811 tūkst. Lt išlaidoms (iš jų 1469,339 tūkst. Lt darbo užmokesčiui) ir 500,186 tūkst. Lt turtui įsigyti, tame tarpe spec. lėšos 68,997 tūkst. Lt. Iš viso pagal planą nepanaudota ir nedafinansuota 331,803 tūkst. Lt asignavimų. Įstaigos spec. lėšų likutis 2012-12-31 d. savivaldybės biudžete yra 30,914 tūkst. Lt.
                                    Finansinės atskaitomybės tikrinimo rezultatai
               Įstaigos biudžeto vykdymo ataskaitų rinkinys yra parengtas pagal galiojančius apskaitos principus, vadovaujantis Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, Viešojo sektoriaus apskaitos ir finansinės atskaitomybės standartais, Įstaigos parengta ir 2010-04-21 d. vadovo įsakymu Nr. V-13 patvirtinta apskaitos politika ir sąskaitų planu bei kitais teisės aktais reglamentuojančiais biudžetinių įstaigų veiklą, buhalterinės apskaitos vedimą, biudžeto vykdymo ir  finansinių ataskaitų rinkinio sudarymą. Įstaigos ūkiniai finansiniai metai sutampa su kalendoriniais metais. 

             Įstaigos buhalterinė apskaita vedama naudojant „word eksel“ buhalterinę programą. Darbo užmokestis skaičiuojamas su programa „Alga“.
             Tikrinimas buvo paremtas užfiksuotų ūkinių operacijų pirminiuose dokumentuose atitikimu sudarytų registrų duomenims bei iš jų sudarytoms finansinėms ataskaitoms. Ataskaitų rinkinyje nepateikiama detalių finansinių pozicijų iššifravimų, nes tai yra atliekama Įstaigos aiškinamąjame rašte prie metinio biudžeto vykdymo ataskaitų rinkinio.

              Peržiūrėta banko dokumentai, turtas, įsipareigojimai, mokėtinos sumos ir kiti pirminiai dokumentai, jų atspindėjimas registruose – orderiuose ir Didžiojoje knygoje. Pinigų srautų judėjimas vykdomas per banką.
              Įstaiga tvarkydama apskaitą ir sudarydama biudžeto vykdymo ataskaitų rinkinį vadovaujasi bendraisiais apskaitos principais. Šie principai yra apibrėžti Biudžeto sandaros ir Viešojo sektoriaus atskaitomybės įstatyme. Vadovaujantis subjekto principu Įstaiga į savo apskaitą ir finansinių ataskaitų rinkinį įtraukia savo nuosavą bei patikėjimo teise valdomą, naudojamą ir disponuojamą savivaldybės turtą, finansavimo sumas ir įsipareigojimus, grynąjį turtą, pajamas ir išlaidas bei pinigų srautus.

              Ilgalaikis turtas.
              Ilgalaikio turto apskaita Įstaigoje vykdoma prisilaikant norminių teisės aktų reikalavimų. Įstaigoje pagal esamą apskaitos politiką visas ilgalaikį turtas apskaitomas įsigijimo verte, atėmus nusidėvėjimą,  pagal grupes. Ilgalaikiam  turtui priskiriamas turtas, kurio minimali vertė yra 1000 Lt. Šį turtą sudaro iš biudžeto lėšų įsigytas turtas ir perdavimo būdu iš savivaldybės gautas ilgalaikis turtas, viso ilgalaikio turto įsigijimo vertė yra 23515302 Lt (t. sk. nematerialus-195582 Lt) atėmus nusidėvėjimą- 13413623 Lt (t. sk. nematerialus-14844 Lt) ilgalaikio turto likutinė vertė 2012-12-31 d. yra 10101679 Lt (t. sk. nematerialus-180738 Lt). Įstaiga turi 5112572 Lt (t. sk. nematerialaus-3304 Lt) visiškai nudėvėto turto, kuris naudojamas savo veikloje. Per 2012 metus Įstaiga pirko iš savivaldybės biudžeto lėšų ilgalaikio turto už 500186 Lt. t. y. mineralinio vandens panaudojimo Birštono kurorte techninis projektas-161478 Lt, automobilis Toyota Avensis-5987,6 Lt, automobilis Volvo V40-9700 Lt, krovininis savivartis-50000 Lt, automobilis šlavimo-183826,83 Lt, šienavimo agregatas-11200 Lt, dekoracija “Sveiki atvykę“-10500,96 Lt, tris krūmapjoves-5697 Lt, aukštapjovę-2649 Lt, du pjiūklus-4388 Lt, pūtiką-2099 Lt, gyvatvorių žirkles-1899 Lt, du kompiuterius-8979,71 Lt, šešias gėlių piramides-37231,7 Lt, kieto kuro katilą-2450 Lt savivaldybės administracija iš savo balanso perdavė Įstaigai turto už 39277,39 Lt. 2011metais įstaiga pirko turto už 178131,52 Lt t. y. automobilį Avensis-34500 Lt, du kompiuterius-4721,32 Lt, slidinėjimo trasai vartų įrangą-49779,4 Lt, sniego stumdytuvą-6897 Lt, dvi žoliapjoves-31460 Lt, žolės surinkimo bunkerį-14520 Lt, tris krūmiapjoves-5047 Lt, gyliamatį-1600 Lt, pontoninę prieplauką-18136 Lt, keturias balsavimo kabinas-11470,8 Lt, 2010 metais pirkta ilgalaikio turto už 222535,41 Lt t. y. automobilis VW Caddy-23140,5 Lt, traktorius Kubota su papildoma įranga-120000 Lt, du kompiuterius-4998 Lt, autobusų stoties tūrinės raidės ir laikrodis-16255,4 Lt, tris šviesdėžes-8440,65 Lt, dvipusis tentas-3570 Lt, informacinis stendas-16900,38 Lt, du šviečiantys reklaminiai pilonai-14441,84 Lt, septynis dviračių stovus-14788,62 Lt, 
            Įstaigoje ilgalaikio turto nusidėvėjimas, skaičiuojamas vadovaujantis Įstaigos direktoriaus  2010-04-21 d. įsakymu Nr.V-12 „Dėl ilgalaikio turto nusidėvėjimo (amortizacijos) ekonominių normatyvų“, patvirtintais normatyvais.    
                Trumpalaikis turtas.
                 Peržiūrėjus trumpalaikio turto straipsnius nustatyta, kad Įstaigoje trupalaikio turto yra: mažaverčio inventoriaus už 231876 Lt, atsargų už 175507 Lt, pinigų likutis bankų sąskaitose 972,45 Lt. Išanalizavus pirminius dokumentus galima teigti, kad  mažavertis inventorius, atsargos,  yra atspindėta teisingomis vertėmis, realios. Apskaityti pinigų likučiai bankų sąskaitose atitiko pateiktus bankų išrašus iš sąskaitų. Buhalterinė pinigų apskaita Įstaigoje buvo vedama prisilaikant teisės aktais nustatytos tvarkos. Nukrypimų šioje srityje nepastebėta.
                Įstaiga pasirengusi ir vadovo įsakymais  patvirtinusi Supaprastintų viešųjų pirkimų taisykles ir kitus norminius dokumentus dėl viešųjų pirkimų.
                Finansavimas.
               Įstaiga yra finansuojama iš Birštono savivaldybės biudžeto lėšų. Gautas finansavimas yra apskaitomas kaupimo principu. Įstaiga dar gauna iš fizinių asmenų 2 proc. gyventojų pajamų mokesčio lėšų, 2012 -12-31 d. jų likutis banke yra 639,66 Lt.
              Mokėtinos sumos.
             Įstaiga ilgalaikių įsiskolinimų 2012-12-31 d. neturėjo. Trumpalaikės mokėtinos sumos įstaigoms yra 1382,09 Lt (išankstiniai mokėjimai), įsiskolinimas darbuotojams yra 150836 Lt tai sukauptas atostoginių rezervas. Įstaigoje darbuotojai daugumoje leidžiami atostogų už einamus darbo metus, tačiau Įstaigoje pažeidžiant Darbo kodekso nuostatas yra darbuotojų, kurie nepasinaudoję kasmetinėmis atostogomis už keturis, tris ir du kalendorinius darbo metus.  
              Gautinos sumos.

              Per vienerius metus gautinas sumos Įstaigoje 2012-12-31 d. sudaro 75275,98 Lt. Ilgalaikių skolų įstaiga neturėjo, skolos yra trumpalaikės, didžiausias įsiskolinimas 31500 Lt buvo UAB „Prienų  butų ūkis“ už remonto darbus, UAB „Lukoil baltija“ 17467 Lt už kurą, AB „Lesto“ ir Sky energi group, UAB už elektros energiją  8718,64 Lt, UAB „Inida“ už prekes 5459,19 Lt ir kt.
              Metinių ataskaitų rinkinio patikrinimas buvo planuojamas taip, kad atitiktų finansinės apskaitos nuostatas ir jo tikslas nebuvo mokestinių pajamų apskaičiavimas arba patikrinimas. Patikrinimo metu buvo peržiūrėta mokesčių skaičiavimas ir iš esmės įsitikinta, kad Įstaiga laikosi galiojančių mokesčių įstatymų nuostatų, nebuvo nustatyta reikšmingų mokesčių apskaičiavimo nukrypimų, dėl, kurių  būtų reikėję daryti kooregavimus finansinėje atskaitomybėje.
              Veiklos rezultatai.
            2012 metais Įstaigoje vidutinis darbuotojų skaičius buvo 67 darbuotojai, kuris neviršija Birštono savivaldybės tarybos 2006-12-20 d. sprendimu Nr. TS-195 nustatyto leistino darbuotojų skaičiaus.
             Pagal teisės aktų, reglamentuojančių įstaigos veiklą nuostatas įstaiga savo veiklą vykdo pagal parengtą ir patvirtintą įstaigos strateginį veiklos planą bei metinius darbo planus. Patikrinimo metu nebuvo pateikta Įstaigos strateginis ir metinis veiklos planai.
             Lėšos programoms vykdyti naudojamos pagal Įstaigos direktoriaus patvirtintas sąmatas, už kurių tinkamą ir teisingą vykdymą atsakingas direktorius ir vyr. finansininkė. 
             Pagal Lietuvos Respublikos buhalterinės apskaitos įstatymo nuostatas ūkio subjekto buhalterinę apskaitą tvarko Vyriausias buhalteris (buhalteris), todėl vadovaujantis šiu įstatymu BĮ Birštono miesto tvarkymo tarnyboje šio pareigybės pavadinimas turi būti ne Vyriausias finansininkas bet Vyriausias buhalteris.

             Darbuotojams darbo užmokestis skaičiuojamas vadovaujantis 1993-07-08 d. Lietuvos Respublikos Vyriausybės nutarimu Nr. 511 (su vėlesniais pakeitimais) „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ pagal nustatytus koeficientus bazinės mėnesinės algos dydžiais. Darbo laiko apskaita vedama darbo laiko apskaitos žiniaraščiuose, kuriems reikia ir pagal sudarytus darbo grafikus.  Visiems darbuotojams yra parengta ir patvirtinta pareigybės aprašymai, kuriouse numatyta darbuotojų darbo funkcijos, teisės, pareigos ir atsakomybė. Darbuotojams direktoriaus įsakymais už papildomų darbų atlikimą yra mokami priedai.
            Atsižvelgiant į tai, kad biudžeto asignavimų struktūroje didžiausią paprastųjų išlaidų dalį sudaro išlaidos darbo užmokesčiui 1469,339 tūkst. Lt (52,91 proc.), ir susipažinus su apskaitos procesais, audito metu patikrinimą atlikau ir darbo užmokesčio ir socialinio draudimo įmokų priskaitymo, pajamų mokesčio išskaičiavimo srityse. Patikrinus darbo užmokesčio priskaitymą, išskaitymus iš darbo užmokesčio, socialinio draudimo ir gyventojų pajamų mokesčio sumokėjimą ir atvaizdavimą apskaitoje, nustatyta, kad darbo užmokestis teisingai priskaitomas, laiku, teisinga suma ir už atitinkamą laikotarpį atsiskaitoma ir teisingai atvaizduojami darbo užmokesčio priskaitymai ir atskaitymai. Darbo užmokesčio orderių ir sąskaitų likučiai teisingai atvaizduoti Didžiojoje knygoje ir finansinėse ataskaitose. Patikrinus atostoginių apskaičiavimą, atostogų rezervo priskaitymą, laikino nedarbingumo už dvi pirmas kalendorines dienas paskaičiavimą, komandiruočių išlaidų apmokėjimą, neatitikimų šiose srityse nenustatyta.
              Įstaigoje prekių ir paslaugų įsigijimui išlaidos yra 1307,472 tūkst. Lt (39,9 proc.nuo visų skirtų asignavimų) iš jų didžiausią dalį sudaro paslaugos 691,999 tūkst. Lt iš jų komunalinės paslaugos 373,524 tūkst. Lt (tame tarpe elektra 325,710 tūkst. Lt, šildymas 26,855 tūkst. Lt, vanduo 20,959 tūkst. Lt) ir kitos komunalinės paslaugos 318,475 tūkst. Lt toliau transporto išlaikymo išlaidos 280,703 tūkst. Lt, kitų prekių įsigijimo išlaidos 278,508 tūkst. Lt, ryšių paslaugos 9,782 tūkst. Lt ir kt. Slidinėjimo trasos išlaikymui per metus išleista 52,360 tūkst. Lt, gauta pajamų  13,726 tūkst. Lt. Sunaudotas mažavertis inventorius, medžiagos, gėlės, gėlių sodinukai žolių sėklos ir atsargos nurašoma surašant šio turto nurašymo aktus. Nurašymo aktuose nėra nurodoma kam kokiais kiekiais ir kur panaudotos medžiagos, nenurodoma kur, kokiuse gėlynuose ir į kokius ploto vienetus sodinama gėlės bei žolių sėklos, kurie ir kiek plotų šienaujama, barstoma smėliu, kur konkrečiai keičiama elektros lempos bei taisomi kiti įrenginiai, kur ir kokiuose plotuose sunaudojamas juodžemis formuojant gėlynus ir kt.
            Apskaitos politika ir vidaus kontrolė

            Pagal teisės aktų reikalavimus Įstaigos vadovybė yra atsakinga už tinkamos apskaitos politikos parinkimą ir taikymą, taip pat už tinkamos vidaus kontrolės sukūrimą ir jos įdiegimą ir palaikymą, kurios yra svarbios tam, kad biudžeto vykdymo ataskaitų ir finansinių  ataskaitų rinkinys būtų parengtas ir teisingai pateiktas be reikšmingų informacijos iškraipymų.
                Siekiant užtikrinti, kad Įstaigos finansinė būklė, jos turtas, nuosavybė ir skolos, taip pat uždirbtos pajamos ir patirtos sąnaudos butų tiksliai ir teisingai atspindėtos finansinėse ataskaitose, įstaiga direktoriaus 2010-04-21 d. įsakymu Nr. V-13 pasitvirtinusi apskaitos politiką ir sąskaitų planą. Įstaigos finansų kontrolės taisyklės parengtos ir patvirtintos direktoriaus 2006-09-01 d. įsakymu Nr. V-27, darbo tvarkos taisyklės yra parengtos ir patvirtintos direktoriaus į-2011-11-30 d. įsakymu Nr. V-28.
             Vertinant vidaus kontrolės aplinką nepastebėta jokių neigiamų aspektų kad dėl galimų vidaus kontrolės sistemos trūkumų, kurie būtų galėję sukelti abejonę pateikto biudžeto vykdymo   ataskaitų rinkinio patikimumu. Atlikus audito procedūras nustatyta, kad Įstaigoje vidaus kontrolės sistema sukurta taip, kad užtikrintų pagrindinius jai keliamus tikslus, vidaus kontrolės procedūros sukurtos atsižvelgiant į vidaus kontrolės tikslą, veiklos riziką, vidaus kontrolės pastovumą ir jos atlikimo sąnaudas, apskaitos ir informacinę sistemą, turto apsaugos būklę ir kitus vidaus kontrolės kriterijus. Vidaus kontrolės sistema veikia patikimai, išskyrus nereikšmingus atvejus, todėl ji vertinama kaip gera. 
            Abibendrinus patikrinimo rezultatus Įstaigos vadovui rekomenduoju:

· Vadovaujantis strateginio planavimo metodika parengti įstaigos strateginį planą, bei metinius darbo planus. 

· Atsižvelgiant į Buhalterinės apskaitos įstatymo nuostatas pakeisti Vyriausio finansininko pareigybės pavadinimą į Vyriausio buhalterio pareigybės pavadinimą.

· Sustiprinti vidaus kontrolę naudojant ir nurašant turtą (atsargas, gėles, kurą, smėlį, juodžemį, gėlių sodinukus ir kt.)
· Vykdant Darbo kodekso nuostatas visus darbuotojus išleisti kasmetinių atostogų už kiekvienus dirbtus metus ir taip sumažinti sukauptą atostogų reservą. 
  Apie rekomendacijų vykdymą informuoti savivaldybės kontrolierę iki 2013-03-15 d.    

Kontrolierė                                                                                             Zita Pranckevičienė

Susipažinau: 

BĮ Birštono tvarkymo tarnybos 

direktorius                                                                                              Algirdas Kederys

Vyr. finansininkė                                                                                    Ona Packevičienė 
	
	


